recursal/SuperWikiNEXT-32B huggingface dataset:
**Len Muller** is 'n Suid-Afrikaanse sanger en liedjieskrywer. Hy het al saamgewerk met Stef Bos, Joshua na die Reën, Retief Burger, Bouwer Bosch en Faraway George en deel gereeld verhoë reg oor die land saam met onder andere Joshua na die Reën, Kaleidoskoop, Leon Gropp, Lizandra Winter, Liani Reynolds, Francois van Coke, Straatligkinders, Jan Blohm, Bok van Blerk, Chris Chameleon, Jak de Priester, en Andriëtte Norman.

*Doodgewone avontuur* (2015)
----------------------------

Muller se debuutalbum *Doodgewone avontuur* word in 2015 vrygestel en word vir Ghoema- en *Tempo*-toekennings vir Manlike Kunstenaar van die Jaar en Nuweling van die Jaar benoem. "Sarie Marais", 'n samewerking met Stef Bos, bereik nommer-1 op die trefferlyste van Groot FM en *Maroela Media*. Die eerste snit op die album, "Smag na jou", word op die klankbaan van die romantiese komedie *Strikdas* gebruik. "Vir die een wat geval het" is Len Muller se grootste treffer tot op datum geskryf saam met Jattie de Beer en opgeneem saam met Joshua na die Reën.

*Oog van die storm* (2017)
--------------------------

*Oog van die storm* is Muller se tweede vollengte-ateljeealbum. Die eerste snit op die album, "Ek glo", was in 2017 vir drie weke in die eerste posisie op *Maroela Media* se Top-20. Die derde snit, "Sing vir sente", is in samewerking met Faraway George geskryf.Die lied 'Vrede' geskryf in samewerking met Roan van As op die album is ook gebruik vir die bekende kykNET sepie 'MENSE MENSE' met bekende akteurs soos Bobby van Jaarsveld, Sandra Prinsloo, Reynard Slabbert, Lea Vivier, Crystal-Donna Roberts en Solomon Cupido in die hoof rolle.

*'Akoesties'* EP (2019)
-----------------------

Muller se tweede kortspeelateljeealbum (EP) is in 2019 by Bellville Studios met vervaardiger Theo Crous en saam Gideon Botes in Little Big Studios opgeneem. "Oorgenoeg", die eerste enkelsnit vanaf hierdie album tref Suid-Afrikaanse radiostasies op 24 Mei 2019.

Diskografie
-----------

### Vollengte ateljeealbums

* 2015: *Doodgewone avontuur*
* 2017: *Oog van die storm*

### Kortspeelateljeealbums (EP's)

* 2012: *Len Muller* EP
* 2019: *Akoesties* EP

Filmografie
-----------

### Televisiereekse

* 2016: *Hotel*

Bronne
------

* Blackburn, Cyril (28 September 2017). Luister: Len Muller: Onwrikbaar in die ‘oog van die storm’. *Maroela Media*. URL besoek op 16 November 2018.
* Meyer, Burger (1 Julie 2015). Luister: Len Muller gesels oor sy ‘Doodgewone Avontuur’. *Maroela Media*. URL besoek op 16 November 2018.
* ‘Vir die een wat geval het’ – Len Muller. *Maroela Media* (10 Maart 2016). URL besoek op 16 November 2018.
* Daantjie Dinamiet (29 Maart 2016). Maroela Media Top 20: 28 Maart 2016. *Maroela Media*. URL besoek op 16 November 2018.
* Cloete, Pieter (3 Januarie 2017). Maroela Media Afrikaanse Top 20: 3 Januarie 2017. *Maroela Media*. URL besoek op 16 November 2018.
* Video: Sanger skryf liefdesballade saam met sy vrou. *Maroela Media* (7 September 2018). URL besoek op 16 November 2018.
* Len Muller vertel meer oor sy enkelsnit vir Mense-Mense {KLANKtoets met Cyril}. *OFM* (9 Junie 2018). URL besoek op 16 November 2018.
Die **Groot Moskee van Taza** (*Jamaa El-Kbir*) is ’n moskee in Taza, Marokko. Dit is naby die *Bab er-Rih* ("Poort van die Winde") geleë.

Geskiedenis
-----------

Die Groot Moskee van Taza is in die tydperk ná 1142 deur sultan Abd al-Mu'min laat bou. Volgens die *Kitab el Istibsar* is die mure in 1172 voltooi. Die moskee is in 1292-1293 tydens die bewind van die Marinidiese dinastie vergroot. Die ou kieblamuur en die mihrab is afgebreek en die nuwe konstruksie het ’n koepel gekry.

Die gebou is een van die oudste oorblywende voorbeelde van die Almohadiese argitektuur. Dit is ook onder die publiek bekend vir sy groot kandelaar wat meer as 3 ton weeg.

Argitektuur
-----------

Die buitemure van die moskee, wat vroeër uit drie rigtings toeganklik was, is gebou volgens die stampgrond-tegnologie van die Berbers in die suide van Marokko. In teenstelling daarmee is die minaret van gebreekte klippe en bakstene gebou; dit staan in die noordwestehoek van die moskee. Bo-op is ’n lantern, soos wat die gebruik in Marokko was sedert die Almohadiese tydperk – ’n argitektoniese eienskap wat geskoei is op die antieke vuurtoring van Alexandrië. 

Die moskee en minaret is nou wit en grootliks onversier.

Bronne
------

* *Sanctuaires et fortresses almohades* / H. Basset en Henri Terrasse, Collection "Hespéris" ; no 5, Parys, 1932
* Journal électronique tazacity / Adil Fahmi - Tazacity Geargiveer 27 Mei 2010 op Wayback Machine
**Karoopoort** was tot laat in die 19de eeu 'n belangrike bergpas op die pad na die binneland van Suid-Afrika. Dit lê in ‘n kloof in die Witteberge tussen die Warm Bokkeveld en die Tankwa Karoo.

Karoopoort is op ‘n grondpad wat noordwaarts wegdraai uit die R46 wat Ceres en Touwsrivier verbind. Dit is geleë in ‘n nou kloof tussen die Kwarrieberg en Saalberg, aan die noordekant van die Warm Bokkeveld. Die Doringrivier vloei noordwaarts deur die kloof. Aan die noordekant van Karoopoort vurk die pad in die R355 na Calvinia en die R356 na Sutherland. Die R355 gaan verby die Tankwa Karoo Nasionale Park.

Die roete is van historiese belang omdat dit deel was van die eerste pad van Kaapstad na die noorde. Reeds in die 18de eeu was daar ‘n uitspanning vir poskoetse en togryers en trekboere met hul ossewaens. Ontdekkingreisigers en plantkundiges soos Carl Peter Thunberg, Masson, Francois le Vaillant, Lichtenstein, Burchell en De Mist het beskrywings van die roete nagelaat. Veral tydens en na die ontdekking van diamante was daar baie verkeer deur die poort.

Toe die spoorlyn in die 1870’s na die binneland oor Worcester gebou is, het die verkeer deur Karoopoort begin afneem. In 1925 was daar sprake dat die beplande N1-hoofweg die roete sou volg. Daarvan is afgesien ten gunste van die roete wat die spoorlyn volg.

Vandag word die pad gebruik deur boere en toeriste. Die pad en rivier kronkel deur die kloof onder enorme rotse van gekronkelde lae rooi sandsteen. Kareebome, wilgers en verskeie ander plante kom voor. Die uitspanning en huis (gebou 1850) is in 1981 tot nasionale gedenkwaardigheid verklaar. Na bewering is die vyeboomlaning by die huis die langste in die wêreld. Twee hoogspanningslyne loop deur die poort.

Lees ook
--------

* Vergete Grootpad

Bibliografie
------------

* www.afrikaner.co.za
* Mossop, E.E.: Old Cape Highways. Kaapstad: Maskew Miller, ongedateerd
'n Lugfoto van Cap Fréhel Die lig van Cap Fréhel se vuurtoring, soos gesien vanaf die dorp Saint-Briac
**Kaap Fréhel** (Frans: *Cap Fréhel*) is 'n landtong aan die Côte d'Émeraude (Smaragkus) in Noordoos-Bretagne. Dit vorm die noordelikste punt van die rotsige voorgebergte tussen die stede Saint-Malo en Saint-Brieuc. Die kaap, wat sowat 8,5 kilometer van Fréhel se dorpsentrum af lê, is tot natuurbewaringsgebied verklaar en staan bekend vir sy rotswande en as die broedgebied van talle voëlspesies.

Die heideveld van Cap Fréhel
Die steil rotswande, wat 'n hoogte van tot by 70 meter bereik, bestaan uit rooi sandsteen, swart leisteen en rooskleurige graniet. Die grasvelde bo-oor die rotswande maak deel uit van 'n pragtige heideveld, wat oor 300 hektaar strek.

Aan die kaap is twee vuurtorings opgerig. Een van hulle dateer uit die 17de eeu is tydens die heerskappy van koning Lodewyk XIV deur die beroemde argitek Vauban opgerig. 'n Tweede, nuwe vuurtoring met 'n hoogte van is in 1950 bygevoeg en mag teen bepaalde tye beklim word. In die geval van gunstige weerstoestande bied die toring 'n pragtige uitsig tot by die Kanaaleilande.

|  |  |
| --- | --- |
|  | Wikimedia Commons bevat media in verband met ***Cap Fréhel***. |
Die versameling van **heelgetalle** sluit in negatiewe en positiewe getalle wat geen breukdeel het nie. So is 1 'n heelgetal maar 1,01 is nie. Laasgenoemde is 'n reële getal.

Die getal nul is ook deel van die versameling heelgetalle.

Die reeks heelgetalle lyk so:

{\displaystyle \dots ,-5,-4,-3,-2,-1,0,1,2,3,4,5,\dots } (die getallelyn)

Eienskappe van heelgetalle
--------------------------

Hoe verder links jy beweeg op die getallelyn, hoe kleiner is die getal, bv.

* 1 is kleiner as 5
* -2 is kleiner as 1
* -5 is kleiner as -4

Hoe verder regs jy beweeg op die getallelyn, hoe groter word die getal, bv.

* 3 is groter as 1
* 1 is groter -3
* -3 is groter as -5

Wanneer jy 2 positiewe getalle bymekaar tel, kry jy 'n positiewe antwoord, bv.

* 5 + 8 = +13, maar ons skryf net 13
* 23 + 11 = 34

As jy 2 negatiewe getalle bymekaar tel, bly die antwoord negatief, bv.

* (-3) + (-5) = -8
* (-12) + (-6) = -18

As jy 'n negatiewe getal by 'n positiewe getal tel, kry die antwoord die teken van die grootste syfer, bv. [nb! grootste syfer beteken nie grootste getal nie]

* 16 + (-7) = 9 (16 was die grootste syfer en was positief – die antwoord bly positief)
* 8 + (-21) = -13 (21 was die grootste syfer – die antwoord word dus negatief)

Sien ook
--------

* Natuurlike getal
* Priemgetal

Bronnelys
---------

|  |  |
| --- | --- |
|  | Sien ***heelgetal*** in Wiktionary, die vrye woordeboek. |

* 

|  |  |
| --- | --- |
| Normdata Edit this at Wikidata | 
* GND: 4134668-3
* NDL: 00570428
* NKC: ph135364

 |
Alt-Marzahn
**Alt-Marzahn** is die geskiedkundige sentrale meent van Marzahn, 'n dorp in die Mark Brandenburg wat in die Middeleeue gestig is en tans deel uitmaak van Berlyn. Dit is ook die naam van die straat wat om die meent loop.

Die historiese middedorp met sy lae huise, die kerkgebou met die pastoor- en gemeentehuis, die geskiedkundige straatplaveisel, enkele huise en groen ruimtes buite die middedorp is in 1977 as argitektoniese gedenkwaardighede aangewys. Die tradisionele dorpsvorm met die spilvormige sentrale meent het tot vandag bewaar gebly.

Geskiedenis
-----------

Die 13de-eeuse veldsteenkerk van Marzahn. Akwarel deur Heinrich Wohlers, 31 Augustus 1834
Die huidige Evangelies-Lutherse dorpskerk dateer uit die 19de eeu
Die koor se kant
*Dorfanger* met dorpskerk
Oud en nuut: Moderne woonstelblok en historiese huise
Die eerste bewoners het hulle vermoedelik vanaf die tweede kwart van die 13de eeu in die dorpsgebied gevestig. Die dorpsuitleg en groepering van woonhuise en plase rondom die sentrale meent of plein (Duits: *Dorfanger*) langs die pad na Frankfurt (Oder) en Altlandsberg dateer uit hierdie tydperk, net soos die eerste middeleeuse veldsteenkerk op die meent. Dié sakrale gebou is van steen gebou, terwyl die middeleeuse plase gewoonlik as vakwerkhuise opgerig is. 

Op 19 November 1300 het markgraaf Albrecht III die besittings van nonne in die klooster Friedlant bevestig - drie hoewe land in die dorp Morczane. Dit is die eerste historiese verwysing na Marzahn. Die landboek van keiser Karel IV van 1375 lys 52 hoewe in Marzahn op. In 1421 was groot dele van die dorp in besit van die Von Lindenberg-gesin, wat tot in die laat 16de eeu hier woonagtig was.

Uitleg van Alt-Marzahn
----------------------

Grys syfers dui sakegeboue aan. Die groen syfers verwys na die volgende geboue:

1 – Evangelies-Lutherse dorpskerk   
2 – Museum   
3 – Meul   
4 – Dierehof   
5 – Uitstalterrein met landboumasjiene   
6 – Graan-opleidingstuin  
7 – Evangelies-Lutherse kleuterskool   
8 – Paastoor- en gemeentehuis   
9 – Huis nr. 57   
10 – „Marzahner Krug" (dorpskroeg)  
11 – *KulturGut*   
12 – Oorlogsmonument   
13 – *Infopunkt*   
14 – Huis nr. 26   
15 – Huis nr. 62   
16 – Huis nr. 64   
17 – Brandweer   
18 – Leestuin   
19 – Rooms-Katolieke kerk "van die Verheerliking van die Here"
Die **R337** is 'n streeksroete in Suid-Afrika wat die R390-streeksroete by Cradock en die R329-streeksroete by Willowmore via Pearston en Jansenville verbind.

Die roete begin buite Cradock waar dit van die R390 aftak in 'n suidwestelike rigting, dan verby die Nasionale Bergkwaggapark en oor die Swaershoekpas en Buffelshoeknek gaan voordat dit die R63-provinsiale pad kruis in Pearston. Vanaf Pearston gaan die pad nog steeds suidwes en sluit aan by die R75-provinsiale pad voor die Soutpansnekpas voor Jansenville. Vanaf Jansenville gaan die roete feitlik wes, deur Klipplaat met 'n verspringende kruising waar dit die R338 kruis, oor die Swanepoelspoort en sluit dan by die R329 aan buite Willowmore.

Sien ook
--------

* Lys van streeksroetes in Suid-Afrika
* Genommerde roetes in Suid-Afrika

Bron
----

* Dept Transport

| * l
* b
* w
Genommerde roetes in die Oos-Kaap |
| --- |
| Nasionale roetes | 
* N2
* N6
* N9
* N10

 |
| Provinsiale roetes | 
* R56
* R58
* R61
* R62
* R63
* R67
* R72
* R75

 |
| Streeksroetes | 
* R102
* R329
* R330
* R331
* R332
* R334
* R335
* R336
* R337
* R338
* R342
* R343
* R344
* R345
* R346
* R349
* R350
* R351
* R352
* R390
* R391
* R392
* R393
* R394
* R396
* R397
* R398
* R400
* R401
* R402
* R405
* R408
* R409
* R410
* R411
* R412

 |
**Landbou in Namibië** dra ongeveer 5% van die Bruto binnelandse produk en tussen 25% tot 40% van burgers is afhanklik op bestaansboerdery. Primêre produkte sluit in vee- en vleisprodukte, gewasboerdery en bosbou. Net 2% van Namibië ontvang voldoende reënval om gewasse te kweek. Aangesien alle binnelandse riviere seisoenaal is, is besproeiing slegs moontlik in die valleie van die grensriviere Oranjerivier, Kunenerivier, en die Okavangorivier.

Calle Schlettwein is vanaf 2010 is die Minister van Landbou, Water en Bosbou. Die Ministerie bedryf 'n aantal semistaatsinstellings, insluitend NamWater.

Alhoewel die Namibiese landbou - uitgesonderd visvang - tussen 2004-2009 tussen 5% en 6% van die BBP van Namibië bygedra het, is 'n groot persentasie van die Namibiese bevolking afhanklik van landbou, veral in die bestaansektor. Veeprodukte, lewende diere en uitvoer van gewasse is ongeveer 10,7% van die totale Namibiese uitvoer. Die regering moedig die koop van plaaslike landbouprodukte aan. Kleinhandelaars van vrugte, groente en ander gewasprodukte moet 27,5% van hul voorraad vanaf plaaslike boere koop.

In die grootliks blanke Namibiërs-gedomineerde kommersiële sektor bestaan die landbou hoofsaaklik uit vee-boerdery. Daar is ongeveer 4000 kommersiële plase in Namibië, waarvan 3000 deur blankes besit word. Beeste is veral in die sentrale en noordelike streke oorheersend, en karakoel en boerbok is gekonsentreer in die droër suidelike streke. Druiwe, meestal langs die Oranjerivier in die land se dorre suide, word toenemend 'n belangrike kommersiële gewas. Mielies word veral deur boere geproduseer in die driehoek tussen Tsumeb, Otavi en Grootfontein.
Die **Sengwarivier**, 'n sytak van van Zambezirivier, is 'n omaramba in Zimbabwe.

Oorsprong
---------

Die rivier ontspring op die Mafungabusi-plato, 30 km suidoos van Gokwe in die Midlands (provinsie), op 1 290 m bo seespieël. Dit is by 18° 25′ suid en 29° 4′ oos.

Loop
----

Die rivier is ongeveer 300 km lank. Vir die eerste 100 km loop dit direk wes tot by Sengwabrug. Daar draai dit noord, verby Sengwa Gorge, deur die Chirisa-safarigebied, verby die dorpie Sengwa op die oosgrens van die Chizarira Nasionale Park en deur die Mapangola-heuwels. Net oos van die dorp Mujere loop die rivier op 490 m bo seevlak in die Sengwameer, 'n deel van die Karibadam.

In die suide vorm die rivier die grens tussen die provinsies Matabeleland-Noord (aan die westekant) en Midlands en verder noord tot by sy monding tussen Matabeleland-Noord en Masjonaland-Wes. Die rivier vloei teenswoordig slegs in uitsonderlike goeie reënjare. In die enkele standhoudende brakkerige poele wemel dit van die krokodille (*Crocodylus niloticus*).

Sytakke
-------

Die Sengwarivier het slegs twee beduidende sytakke, naamlik die Busirivier en die Lutoperivier. Beide sluit uit die suidweste aan. Die Sengwa se totale opvanggebied is naastenby 10 000 km².

Bibliografie
------------

* researchgate.net
* Encyclopaedia of Southern Africa, deel 9. Kaapstad: Nasou, 1973. ISBN 0-625-00325-X
**Stephen Gunzenhauser** (\* 8 April 1942 - ) is ‘n Amerikaanse dirigent. Hy is in New York Stad gebore en is ‘n gegradueerde van die stad se Hoërskool van Musiek en Kuns.

Hy het ‘n Baccalaureus artium in musiek aan Oberlin Kollege, 'n meestersgraad in musiek aan die New England Konservatoria en ‘n Diploma by Salzburg Mozarteum in Oostenryk behaal nadat drie opeenvolgende Fulbright-beurse aan hom toegeken is. ‘n Eredoktorsgraad in Lettere en Wysbegeerte is ook deur Widener Universiteit aan hom toegeken.

Gunzenhauser het onder beide Igor Markevich in Monte Carlo en Leopold Stokowski in New York gedien voordat hy in 1974 Uitvoerende en Artistieke Direkteur van die Wilmington Musiekskool geword het.

In 1979 is Stephen Gunzenhauser aangestel as dirigent en direkteur van musiek van die Delaware Simfonieorkes. Gunzenhauser was ook dirigent en direkteur van musiek van die Lancaster Simfonieorkes in Pennsilvanië. Die Staat van Delaware het in 1990 vir Gunzenhauser as die staat se eerste kulturele ambassadeur aangestel. In Desember 1999 het Gunzenhauser die Orde van die Eerste Staat ontvang, welke die hoogste eerbewyse is wat deur die staat van Delaware toegeken word.

Gunzenhauser is ‘n produktiewe opnamekunstenaar en het reeds oor die tweemiljoen plate verkoop. Hy het vir Naxos van hul suksesvolste titels opgeneem, insluitende werke en concertos deur Mozart, Vivaldi, Beethoven, Saint-Saëns, Brahms, Bruch, Orff, Borodin, Dvořák, Rachmaninoff, Copland, Goldmark, Paganini en  Prokofiëf. Hy het ook vir die Marco Polo plaatetiket verskeie opnames gemaak van werke deur Liadov, Gliere, Dvořák, Rubinstein, Lachner, Taneyev en die Chinese komponis Chen Gang.

Hy woon tans in Wilmington, Delaware, VSA met sy vrou en twee dogters.
Die **Vickers F.B.5** was 'n Britse dubbeldekker, tweesitplek vegvliegtuig wat tydens die Eerste Wêreldoorlog diens gedoen het. Dit het die bynaam *Gun Bus* gehad. Hierdie vliegtuig is ontwikkel uit die *Vickers Destroyer*, een van die eerste vegvliegtuie. Dit was ontwerp volgens 'n spesifikasie van die Britse Admiraliteit vir 'n vliegtuig wat met masjiengewere toegerus is. Dit was inderdaad ook die eerste Britse vliegtuig wat met 'n masjiengeweer toegerus was. Dit is 'n tweesitplekontwerp met 'n stootskroefenjin. Met geen skroef aan die voorkant nie was die voorste sitplek toegeken aan die verkenner/boordskutter terwyl die vlieënier agter hom gesit het.

Die eerste van die vliegtuie het in Februarie 1915 aan die Wes-Front aangekom maar no 11 Eskader van die *Royal Flying Corps* het eers op 25 Julie 1915 in Frankryk arriveer. Dit was die eerste eskader wat vir die stryd toegerus was, en wel met die *Vickers F.B.5*. Alhoewel die vliegtuig sterk en stadig was het die vlieëniers gou geleer om die Fokker Eindecker te vermy waar moontlik. 'n Paar maande later is die vliegtuig onttrek van aktiewe diens en slegs vir opleiding gebruik.

Tegniese besonderhede
---------------------

Besonderhede van die Vickers F.B.5:| Item | Statistiek |
| --- | --- |
| Aantal motore | 1 |
| Tipe motor | Skroef, stoot tipe |
| Vervaardiger | Gnome Monosoupape stermotor |
| Kraglewering per motor | 100 perdekrag |
| Vlerkspan | 11,13 m |
| Lengte | 8,2 m |
| Hoogte | 3,51 m |
| Vlerkoppervlakte | 35,5 m2 |
| Maks. opstygmassa | 930 kg |
| Maks. snelheid | 113 km/h |
| Operasionele hoogte | 2 745 m |
| Togafstand | 386 km |
| Klimvermoë | 122 m per minuut |
| Bewapening | Een 7,7 mm masjiengeweer voor in kajuit. |

Sien ook
--------

* Lys van vegvliegtuie

Bron
----

* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015. ISBN 978-1-84476-917-9
**Indravarman I** (Khmer: ឥន្រ្ទវរ្ម័នទី១) was ’n koning van die Khmer-ryk wat tussen omstreeks 877 en 889 vanaf Hariharalaya (die huidige Roluos) regeer het.

Hy was nie verwant aan Jayavarman II of Jayavarman III nie, maar het aanspraak op die troon gemaak vanweë afstamming van onbekende heersers van voor die Angkor-tydperk. Hy was in werklikheid nie ’n prins nie, maar "’n broerskind van die vrou van Jayavarman II". Sy aanspraak was dus twyfelagtig en daarom is hy uitgedaag. Hy moes veg vir sy posisie.

Bewind
------

Terwyl Jayavarman II beskou word as die stigter in 802 van die Khmer-ryk, was Indravarman die bouer van die eerste groot tempels van Angkor, soos Preah Ko. Hy het ook die eerste baray (reservoir) laat bou om water op te vang tydens die moesonreëns en dit in die droër tye vir besproeiing vir die ryslande te gebruik. 

Indravarman het tempels laat bou wat hy aan sy godheid, voorouers, ouers en ander opgedra het. In sy hoofstad, Hariharalaya, het hy Preah Ko laat bou met ses torings, elk opgedra aan sy pa, oupa en die stigter van die dinastie, Jayavarman II, en hul vroue. In die middel van Hariharalaya het hy die staatstempel Bakong laat bou, wat aan die Hindoegod Shiva gewy was. Hy het met sy bouwerk ’n voorbeeld gestel vir latere Khmer-konings.

Indravarman is in 889 dood en het die postume naam Isvaraloka gekry. Sy seun Yasovarman I het hom opgevolg.
**Rockingham** is 'n woonbuurt en streekskern suidwes van Perth se stadsentrum en suid van Fremantle. Daar is 'n strand by Mangles Bay aan die mees suidelike deel van Cockburn Sound wat plaaslik as die Rockingham foreshore bekend staan. Aan die noorde daarvan is die seevaart- en hulpbronnywerheidsbuurte van Kwinana en Henderson. Nie ver van die kus af nie is Australië se grootste vloot- en duikbootbasis by Garden-eiland wat vanaf die woonbuurt af met 'n pad verbind is. Na die weste en suide word die Shoalwater Island Marine Park aangetref.

Geskiedenis
-----------

Die Rockingham Foreshore met voorsiening vir fiets en voetgangerpaadjies, piekniek en gasbraai geriewe asook winkels en restourante
Rockingham is in 1847 opgemeet en is as 'n dorp geproklameer in 1897. In sy vroeëre bestaansjare was Rockingham 'n besige hawe wat jarrah en sandalwood uitgevoer het. Die stad is nou 'n satellietstad van Perth se suidelike korridor en saam met Mandurah is dit een van Australië se vinnigste groeiende distrikte. Die seevaart tradisie is versterk deur die groei van die Australiese vlootbasis, HMAS Stirling, en die ontwikkeling van groot skeepsbou en seevaart ondersteuningsdienste by die nabygeleë Henderson.

Sedert die negentiende eeu is die gebied gewild onder toeriste vir besienswaardighede en ander ontspanningsaktiwiteite. Besoekers kan klein bote hiervandaan loods of veerbootritte onderneem om dolfyne, robbe, pelikane en pikkewyne in die aangrensende Shoalwater Island Marine Park te gaan besigting. Die kus naby Safety Bay is ideaal vir windplank en vlieërplankry. Daar is maklik toeganklike gratis braai en piekniek fasiliteite op die strand wat die wye keuse hotelle en restourante aanvul. Rockingham City Winkelsentrum is die middelpunt wat 'n betekenisvolle hoeveelheid besigheid buite die plaaslike gebied lok aangesien dit 'n lisensie het om op Sondae sake te bedryf tydens openbare en skoolvakansies.

Catalpa gedenkteken
-------------------

Die 'wildegans' gedenkteken
Op 9 September 2005 is 'n gedenkteken onthul by Rockingham strand om die Catalpa redding, 'n beroemde ontsnapping van ses Ierse gevangenisse vanuit Fremantle se gevangenis op 17-18 April 1876. Nadat die ontsnaptes vanaf Fremantle met 'n perdekar gereis het, het hulle vanaf Rockingham strand uitgeroei na die *Catalpa*, 'n Amerikaanse walvisjagter. Die gedenkteken is 'n standbeeld wat ses wilde ganse in vlug uitbeeld en is ontwerp deur 'n Iers-Australiese Burger van Perth, die ontslape Francis Conlan, wie se naam ook op die gedenkteken uitgebeeld word.
**Induktansie** (of **elektriese induktansie**) is 'n maatstaf van die hoeveelheid magnetiese vloed wat deur 'n elektriese stroom opgewek word. Die term is deur Oliver Heaviside in Februarie 1886 geskep. Die SI-eenheid van induktansie is henry (simbool: H), in eerbewys aan Joseph Henry. Die simbool *L* word vir induktansie gebruik.

Induktansie het die volgende verhouding:

{\displaystyle L={\frac {\Phi }{i}}}
waar

*L* die induktansie in henry is,
*i* die stroom in ampère is,
*Φ* die magnetiese vloed in weber is.
Streng gesproke is hierdie vergelyking slegs vir *self-induktansie* geldig aangesien die magnetiese veld deur dieselfde geleier geskep word wat die stroom dra.

Wanneer 'n geleier in 'n spoel met N draaie gewind word om dieselfde as (om 'n *solenoïed* te vorm) sal die stroom wat benodig word om die magnetiese vloed te produseer met 'n faktor N verminder in vergelyking met 'n enkel winding. Dus is die induktansie van 'n spoel met N windings:

{\displaystyle L={\frac {\lambda }{i}}=N{\frac {\Phi }{i}}}
waar

*L* die induktansie in henry is,
*i* die stroom in ampère is,
{\displaystyle \lambda } die vloed koppeling is.

Sien ook
--------

* Induktor
* Transformator

Voetskrif
---------

*Hierdie artikel is 'n gedeeltelike vertaling van die Engelse Wikipedia artikel en:Inductance.*

Bronne
------

* Frederick W. Grover (1952). *Inductance Calculations*. Dover Publications, New York.
* Griffiths, David J. (1998). *Introduction to Electrodynamics (3rd ed.)*. Prentice Hall. ISBN 0-13-805326-X.
* Wangsness, Roald K. (1986). *Electromagnetic Fields* (2nd uitg.). Wiley. ISBN 0-471-81186-6.
* Hughes, Edward. (2002). *Electrical & Electronic Technology (8th ed.)*. Prentice Hall. ISBN 0-582-40519-X.
* Küpfmüller K. *Einführung in die theoretische Elektrotechnik,* Springer-Verlag, 1959.
* Heaviside O. *Electrical Papers.* Vol.1. – L.; N.Y.: Macmillan, 1892, p. 429-560.
Logo
***Don't Look Up*** is 'n 2021 Amerikaanse apokaliptiese politieke satire swart komediefilm geskryf, medevervaardig en geregisseer deur Adam McKay uit 'n storie wat hy saam met David Sirota geskryf het. Dit bevat 'n ensemble-rolverdeling met Leonardo DiCaprio, Jennifer Lawrence, Rob Morgan, Jonah Hill, Mark Rylance, Tyler Perry, Timothée Chalamet, Ron Perlman, Ariana Grande, Scott Mescudi, Himesh Patel, Melanie Lynskey, Cate Blanchett en Meryl Streep. Die film vertel die verhaal van twee sterrekundiges wat probeer om die mensdom te waarsku oor 'n naderende komeet wat die menslike beskawing sal vernietig. Die impakgebeurtenis is 'n allegorie vir klimaatsverandering, en die film is 'n satire van regerings-, politieke-, beroemdheids- en media-onverskilligheid teenoor die klimaatkrisis.

Die film is vervaardig deur McKay's Hyperobject Industries en Bluegrass Films en is in November 2019 aangekondig. Oorspronklik vir 'n teateruitreiking deur Paramount Pictures, is die verspreidingsregte etlike maande later deur Netflix verkry. Lawrence het die eerste lid van die rolverdeling geword wat aangesluit het, met DiCaprio wat ingestem het ná sy gesprekke met McKay oor aanpassings aan die draaiboek; die res van die rolverdeling is deur 2020 bygevoeg. Verfilming sou aanvanklik in April 2020 in Massachusetts begin het, maar dit is vertraag weens die Covid-19-pandemie; dit het uiteindelik in November 2020 begin en in Februarie 2021 afgehandel.

*Don't Look Up* het 'n beperkte teatervrystelling op 10 Desember 2021 begin voordat dit op 24 Desember op Netflix gestroom is. Dit is geprys vir die rolverdeling se vertonings en die musiekpartituur, maar kritici was verdeeld oor die meriete van McKay se satire; sommige het dit behendig gevind, terwyl ander dit as selfvoldaan en hardhandig gekritiseer het. Die film is meer positief deur wetenskaplikes ontvang. *Don't Look Up* is aangewys as een van die top tien films van 2021 deur die National Board of Review en American Film Institute. Dit het vier Oscar-benoemings ontvang (insluitend beste prent), vier Golden Globe-toekenningsbenoemings (insluitend beste prent – musiekblyspel of komedie), en ses Critics' Choice Award-nominasies, (insluitend beste prent), en het ook die beste oorspronklike draaiboek by die 74ste Skrywersgilde van Amerika-toekennings gewen. Die film het 'n nuwe rekord opgestel vir die meeste kykure in 'n enkele week op Netflix, en het binne 28 dae na vrystelling die tweede mees gekykte fliek op Netflix geword.
Indre Mission se sendinghuis Bethesda in Kopenhagen.
Die **Kerklike Vereniging vir die Binnesending in Denemarke** (Deens: *Kirkelig Forening for den Indre Mission i Danmark*, ingekort tot **Indre Mission**) is ’n konserwatiewe Lutherse Christelike organisasie in Denemarke. Dit is die grootste herlewingsbeweging binne die Deense Volkskerk. Ongeag sy naam, is die lede van die *Indre Mission* nie afsonderlik van ander gemeentes nie. Pleks daarvan dien die liggaam eerder as grondslag om gemeentelike aktiwiteite te ondersteun.

Geskiedenis
-----------

Die beweging is op 13 September 1861 in die Stenlille-dorpie op Seeland gestig. Die naam *Indre Mission* het betrekking op plaaslike sendingwerk, wat m.a.w. op gekerstende mense van toepassing is, anders as die vele organisasies wat in die buiteland en die heidene bedien.

*Indre Mission* het ’n invloed gehad op drankbestryding, verskeie gesamentlike inisiatiewe binne landelike gemeenskappe en andersins ook die pogings om die 19de eeuse volk te beskaaf. Baie van die armes kon deur hierdie beweging ’n gemeenskap vind waar hul op gelyke voet met die meer welgesteldes kon verkeer. Dit is bewerkstellig deur die klem van die verskeidenheid groepsaktiwiteite op Christelike gemeenskaplikheid te plaas. Daar word beweer dat hierdie beweging, as liggaam binne die Deense Volkskerk, die uitstroming van lidmate na charismatiese vrykerke en sektes gestuit het. In Denemarke was die hoeveelheid lidmate van vrykerke en sektes nooit so talryk soos in ander lande, soos byvoorbeeld Swede, nie.

Die stigtersgesin van die LEGO-maatskappy, sowel as baie van die werknemers wat in die Sentraal-Jutlandse dorpie Billund gebly het, was aanhangers van die *Indre Mission*-beweging. In 1952 het die maatskappy ’n kruis gemaak wat in die donker kan gloei, wat een van sy enigste bekende godsdienskunswerke is.

Eietydse beweging
-----------------

’n Aansienlike getal volgelinge kan as Bybelfundamentaliste omskryf word. Daar word klem gelê op die Lutherse leerstellings en kan daarom nie as ’n ekumeniese beweging beskou word nie, hoewel dit ’n wyse is om versplintering van die gemeente te voorkom. Oor die afgelope paar jaar is minder eenvormige doktrines deurgevoer. Die tradisionele dogmas was gekant teen drankgebruik, dans, kaartspel, vloek en werk op Sondae.

*Indre Mission* het tradisioneel sy vesting in die landelike Wes-Jutland gehad, maar baie gemeenskappe dwarsoor Denemarke, onder andere Haslev op Seeland en dié van ander dorpe, het ook aanklank by die beweging gevind. *Indre Mission* was dwarsoor Denemarke eens 1 000 sendinghuise sterk, maar het egter tot 400 gekwyn wat vandag nog in gebruik is. Hierdie sendinghuise word gebruik vir Sondagskool, gebed, asook geestelike en herlewinglesings. Vandag is die hoofkwartier in Fredericia geleë.
**Eienskappe**| **Algemeen** |
| --- |
| Naam | Enilkonasool  |
| Sistematiese naam | 1-{2-(2,4-Dichlorofeniel)-2-[(prop-2-een-1-iel)oksi]etiel}-1*H*-imidasool |
|   |  |
| Chemiese formule |  |
| Molêre massa | 297,18 g·mol−1 |
| CAS-nommer | 35554-44-0   |
| Voorkoms | Liggeel tot bruin verharde olie |
| **Fasegedrag** |
| Smeltpunt | 50 |
| Kookpunt | 347 |
| Digtheid | 1.23 g/mL |
| Oplosbaarheid | 1400 mg/L (20 °C) |
| **Suur-basis eienskappe** |
| pKa |  |
| **Veiligheid** |
| Flitspunt | 181  |
| LD50 | 227 mg/kg (oraal rot)4200 mg/kg (dermaal, konyn)16 mg/l/4 h (inhalasie, rot) |
| Tensy anders vermeld is alle data vir standaardtemperatuur en -druk toestande. |
|   |  |

**Enilkonasool** (sinonieme **imazalil**, **chlooramisool**) is 'n swamdoder wat wyd in die landbou gebruik word, veral vir die kweek van sitrusvrugte. Handelsname is **Freshgard**, **Fungaflor** en **Nuzone**. 

Enilkonasool word ook in veeartsenykundige medisyne gebruik as 'n antimikotiese middel vir topikale aanwending.

Geskiedenis
-----------

Enilkonasool is in 1983 vir die eerste keer deur Janssen Pharmaceutica bekendgestel en is sedertdien konsekwent geregistreer as 'n antifungale na-oesmiddel.  Kort na die bekendstelling daarvan is enilkonasool in saadbehandeling in 1984 gebruik en later in 1990 in hoenderbroeikaste. Soos enige ander swamdoder, is dit gebruik om gewasse te beskerm teen siektes wat andersins nie 'n winsgewende oes sou lewer nie. Vandag word dit steeds gebruik as landbouhulpmiddel vir sy bydrae tot die handhawing van gewasintegriteit en produksie-uitset.

Gebruik op gewasse
------------------

Enilkonasool word op 'n groot verskeidenheid vrugte en groente aangetref, maar dit word hoofsaaklik op opgebergte knolle gebruik.  Algemene swamme wat aangetrek word deur knolle is *Fusarium* spp, *Phoma* spp en *Helminthosporum solani* wat die gewas se gehalte benadeel. In 1984, toe enilkonasool aanvanklik vir saadbehandeling gebruik is, was gars se behandeling die hoofteiken om oesverlies as gevolg van siektes te verlig. 

Daarbenewens word die swamdoder algemeen op sitrusvrugte gebruik.
Uitgrawingsgebied van Velia (Elea) naby Ascea in Kampanië, Italië.
**Elea**, Antieke Grieks: Ἐλέα, deur die Romeine **Velia** genoem, was 'n antieke Griekse stad in Italië. Elea was in Lucania, in die suide van Italië naby die Middellandse See. Dit is omstreeks 540 vC gestig en is 'n UNESCO-wêrelderfenisgebied.

Elea is veral bekend daarvoor dat dit die tuiste is van 'n aantal Griekse filosowe, wat Eleates genoem is en die Skool van Elea gestig het. Hierdie skool het Parmenides en Zenon van Elea ingesluit. Xenophanes word ook soms as deel van die skool gereken.

Geskiedenis
-----------

Elea is gestig deur Grieke van Phocaea, wat gevlug het vir die Persiese inval van Ionië. Saam met 'n aantal ander dorpe in Suid-Italië, insluitend Paestum, het Elea Magna Graecia gevorm, wie se geskiedenis terugdateer na die 8ste eeu vC. Elea het vir 'n baie lang tyd onafhanklik gebly.

Elea is nie deur die Lucaniërs verower nie, maar het uiteindelik in 273 vC by Rome aangesluit en is by antieke Lucania ingesluit. Volgens Boek 6 van Vergilius se Aeneïs is Velia die plek waar die liggaam van Palinurus aan wal gespoel het. Dit is omstreeks 90 vC 'n *municipium* van Rome.

Elea, wat in die Middeleeue verlate words, het nou uitgebreide ruïnes in die Cilento, Vallo di Diano e Alburni Nasionale Park.

Aardrykskunde
-------------

Elea is geleë in die huidige dorp Ascea, aan die kus van die Tirreense See suid van Salerno, in 'n berggebied suid van die Cilentana-kus. Deesdae woon die inwoners hoofsaaklik by die see en in die heuwels van Enotria, Bosco en Scifro.
**Karpaletonnelsindroom** is 'n mediese toestand waar die middelste senuwee (nervus medianus) in die pols vasgeknyp word. Hierdie senuwee loop vanaf die voorarm deur 'n opening in die handwortel na die palm. Hierdie opening word die karpale tonnel genoem. Karpaletonnelsindroom tree in wanneer die weefsel in en om die karpale tonnel geswel is.

Die simptome is dikwels uiteenlopend en toon oorvleueling met ander afwykings. As gevolg hiervan kan 'n diagnose dikwels nie na gelang van die simptome alleen gemaak word nie. Elektromiografie (EMG) van die betrokke spiere is nodig om karpaletonnelsindroom te bevestig.

Nadat daar vasgestel is dat die senuwee wel vasgeknyp is, kan daar chirurgies ingegryp word om die druk op die senuwee te verlig. Karpaletonnelsindroom is een van die meer algemene neurologiese versteurings in die bevolking. Dit kom meer algemeen by vroue as by mans voor.

Simptome
--------

Onbehandelde karpaletonnelsindroom
Tipiese simptome:

* Nagtelike tinteling en pyn in die hand wat die pasiënt wakker maak;
* Geneigdheid om die hande te wapper om die simptome te verlig;
* Verminderde gevoel in die duim, wysvinger, middelvinger en 'n gedeelte van die ringvinger;
* Onhandigheid en gevoel van kragverlies in die hand (soos om te skryf, te brei of te hekel);
* Die pasiënt gebruik beide hande vir eenvoudige take;
* Tinteling en pyn kan ook bedags voorkom, byvoorbeeld met fietsry, gebruik van 'n rekenaarmuis, ens;
* Matige pyn in die hand of voorarm tot intense pyn wat dit, byvoorbeeld, onmoontlik maak om te slaap;
* In sommige gevalle kan die pyn oor die volle arm versprei.

Behandeling
-----------

Deursnee van die pols, wat die karpale tonnel aandui
Die behandeling hang van die ernstigheid daarvan, die duur van die probleem, werksomstandighede en die pasiënt se voorkeure af. Met langdurige en ernstige simptome bied 'n operasie die beste uitweg. Dit is 'n goed gedefinieerde behandeling waarmee 90% van die pasiënte genees word. Die operasie word meestal deur 'n ortopediese chirurg, 'n neurochirurg of 'n plastiese chirurg uitgevoer. Daar is nie voldoende bewyse om te bevestig dat konserwatiewe terapie (soos fisioterapie, inspuitings met kortikosteroïede, nagtelike spalke of ergonomiese aanpassings) op die lang termyn effektief is nie.
Mike Angelo en Jessie Volt skiet ’n gonzo-toneel.
**Gonzo-pornografie** is ’n soort pornografieprent wat die kyker direk in die toneel probeer plaas. John Stagliano word beskou as die persoon wat die styl begin het met sy *Buttman*-reeks rolprente.

Die naam is ’n verwysing na gonzo-joernalistiek, waarin die verslaggewer deel is van die gebeure wat plaasvind. In vergelyking daarmee plaas gonzo-pornografie die kamera reg in die middel van die aksie; dikwels neem een of meer van die akteurs die aksie af terwyl hulle seks het. Daar is dus nie die gewone afstand tussen die kamera en die akteurs soos in gewone pornografie en ander flieks nie.

Gonzo-pornografie word deur amateurpornografie beïnvloed; dit gebruik minder wyehoekskote en meer nabyskote. Dit sluit dikwels nabyskote van die geslagsdele in.

Verskille van konvensionele pornografie
---------------------------------------

Gonzo-pornoflieks is een van twee breë soorte moderne pornografieprente, en hulle verskil van wat die "speelprent" genoem kan word. Gonzo-prente is gewoonlik nie belas met die storielyn, dialoog, toneelspel, karakterisering, kostuums, dekor en artistieke fotografie wat in konvensionele pornoprente aangetref word nie. Speelprente is gewoonlik op paartjies gemik, en gonzo-prente gewoonlik nie.

Vanweë die geweldige toename in gewildheid sedert die middel 1990's het gonzo-porno ’n vlak van hoofstroomgewildheid bereik; dit het gelei tot ’n laer koste vir vervaardigers om die mark te betree en het dit makliker gemaak vir amateurakteurs om beroemd te word. 

Vandag vervaardig verskeie maatskappye gonzo-porno met uitstekende beligting, klankgehalte en onderklerekostuums. ’n Kenmerk wat al sulke prente deel, is ’n groter klem op intense seksuele uitvoering en moderne gonzo sluit meer harde pornografiedade in as ander soorte flieks. Hulle word dus altyd beskou as "harde" pornografie. Gonzo-tonele is ook geneig om langer te wees, maklik tussen 15 en 30 minute.

Ooreenkomste met gesigspuntpornografie
--------------------------------------

Gesigspuntpornografie; een van die akteurs (links) neem die seksdaad af, wat ’n gesigspuntskoot (agtergrond) tot gevolg het.
**Gesigspuntpornografie** (Engels: *pont-of-view pornography* of *POV*) is volwassevermaak wat so verfilm word dat dit lyk of die kyker self by die seksdaad betrokke is. In hierdie soort pornografie is die verfilmingstyl min of meer dieselfde as by gonzo, met die persoon wat die seksuele bevrediging ervaar wat self die kamera vashou en dit mik op die persoon wat die seksdaad uitvoer. Dit is in teenstelling met ’n filmspan wat al die verfilming doen. Die effek is dat die kyker voel of hy self die seksdaad ervaar, in plaas daarvan om as ’n voyeur daarna te kyk.

POV- of gonzo-porno verbreek soms die streng gesigspunt-konvensie. Amateur Allure het byvoorbeeld ’n kenmerkende skoot waar die kameraman wat die seksdaad uitvoer, ’n handkamera om die ander persoon se kop beweeg. Dit het ’n skoot tot gevolg wat nie verkry sou kon word deur die persoon wat normaalweg die seksdaad ervaar nie. Daar is egter geen derdepartykamerawerk by betrokke nie.
Die **Hawker Siddeley Nimrod** was 'n Britse maritieme verkenningsvliegtuig. Ontwerp aan die vliegtuig het in 1964 begin met die doel om die verouderde Avro Shackletons te vervang. Die ontwerp van die romp se raamwerk was gebaseer op die De Havilland Comet. 'n Stoorplek van 15,8 m³ onder die romp vir wapens en elektroniese toerusting skep die indruk van 'n dubbeldekkerromp.

Die Britse regering het in 1965 toestemming verleen vir die projek om voort te gaan en twee prototipes, wat omskep is van die *Comet*, het reeds in 1967 gevlieg. Die eerste prototipe het sy nooiensvlug op 23 Mei 1967 onderneem en die produksiemodelle is in 1969 in diens gestel. Die *Nimrod* se ontwerp was rewolusionêr vir sy tyd aangesien patrollievliegtuie turboskroefmotore gebruik het.

Die *Nimrod* doen die volgende take: seeoppervlakverkenning, anti-skeeps en anti-duikboot oorlogvoering. In die anti-duikboot rol kan duikbote die vibrasies wat turboskroefmotore het bespeur, terwyl die *Nimrod* se straalmotore feitlik onbespeurbaar is. Die vliegtuig kan 'n verskeidenheid wapens dra: Stingray-torpedo's, Harpoon anti-skip missiel en Sidewinder infrarooimissiel vir selfverdediging of aanval. Dit kan ook sy eie *chaff* (metaalstrokies) en fakkels dra as verdediging teen inkomende missiele.

In die vroeë 1980's is die vliegtuig opgradeer na tipe MR2 deur die verkenningstoerusting te verbeter en op te gradeer.

Operasionele diens
------------------

Die *Nimrod* het in die Falklandoorlog en beide die Golfoorlog en Irakse Oorlog diens gedoen. Tydens die Falklandoorlog het 'n hervulkoppeling standaardtoerusting geword.

Die MR4 model sou feitlik 'n nuwe vliegtuig gewees het maar is gekanselleer weens hoê koste en vertragings. In die 1970's was drie *Nimrod*s opgradeer na R1 modelle. Al die verkenningstoerusting is verwyder en die vliegtuig is toegerus met elektroniese afluistertoerusting.

Tegniese besonderhede
---------------------

Besonderhede van die Hawker Siddeley Nimrod MR2:| Item | Statistiek |
| --- | --- |
| Aantal motore | 4 |
| Tipe motor | Straalmotor |
| Vervaardiger | Rolls-Royce turbowaaier |
| Kraglewering per motor | 5 511 kg stukrag |
| Vlerkspan | 35,0 m |
| Lengte | 38,63 m |
| Hoogte | 9,05 m |
| Vlerkoppervlakte | 197,0 m2 |
| Maks. opstygmassa | 80 585 kg |
| Maks. snelheid | 926 km/h |
| Operasionele hoogte | 12 810 m |
| Togafstand | 8 045 km |
| Klimvermoë | Onbekend |
| Bewapening | Maksimum bomvrag van 6 129 kginsluitend Harpon anti-skip en Sidewinder missiele |

Bron
----

* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015. ISBN 978-1-84476-917-9
'n Hawaise uitbarsting: 1. aspluim, 2. lawafontein 3. krater, 4. lawameer, 5. rookgat, 6. lawavloei, 7. lae lawa en as, 8. stratum, 9. intrusieplaat, 10. magmabuis, 11. magmakamer, 12. intrusiegang
'n **Hawaise uitbarsting** is 'n soort vulkaanuitbarsting waar lawa teen 'n redelik bedaarde tempo sonder ontploffings uit die vulkaanopening vloei; dit word so genoem na die kenmerkende vulkane van Hawaii.

Beskrywing
----------

Gewoonlik is dié soort uitbarstings 'n uitvloeiing van hoogs vloeibare, basaltiese lawa met 'n klein viskositeit, min gas en hoë temperature. Baie min vulkaanas kom voor. Dié soort uitbarstings word verbind met warm kolle soos by Kīlauea op die eiland Hawaii en in Ysland, hoewel dit ook kan voorkom naby subduksiesones, soos in Kalifornië, en skeursones. 

Hawaise uitbarstings kom dikwels voor by vulkaanskeure, soos in 1950 op Mauna Loa, of by die sentrale opening, soos in 1959 op Kīlauea Iki. By skeuruitbarstings spuit lawa uit 'n skeur op die vulkaan en voed lawastrome wat teen die hang af vloei. By sentrale openinge kan 'n fontein lawa tot 300 m hoog spuit (hoogtes van 1 600 m is aangeteken vir die 1986-uitbarsting van die berg Mihara in Japan).

Hawaise uitbarstings begin gewoonlik met die vorming van 'n kraak of skeur in die grond waardeur gloeinde magma vloei en verskeie magmafonteine naby mekaar verskyn. Die lawavloei raak later om sulke fonteine gekonsentreerd. Die vrystelling van swaeldioksied by sulke uitbarstings kan dodelik wees.

Skakels
-------

* Wikimedia Commons het meer media in die kategorie Hawaise uitbarsting.

* Hierdie artikel is in sy geheel of gedeeltelik uit die Engelse Wikipedia vertaal.
Stephen Kovasewitsj (1970)
**Stephen Kovasewitsj** (\* 7 Oktober 1940), voor 1975 bekend as **Stephen Bishop**, is 'n Amerikaanse klassieke pianis en dirigent.

Biografie
---------

Stephen Kovasewitsj is in San Pedro, Los Angeles, Kalifornië gebore; die seun van 'n vader van Kroatiese afkoms en 'n Amerikaanse moeder. Toe sy moeder weer in die huwelik getree het, is sy naam na Stephen Bishop verander - die naam waaronder hy in sy vroeë loopbaan gespeel het. 
Hy het later ontdek dat hy dikwels verwar word met die sanger en kitaris Stephen Bishop (kitaris). Ten einde verwarring te vermy het hy begin optree as *Stephen Bishop-Kovasewitsj* en later bloot as *Stephen Kovasewitsj*.

Optredes
--------

Hy het sy konsertbuiging as pianis op die ouderdom van elf jaar gemaak. Hy het toe op die ouderdom van agtien jaar na Londen getrek ten einde onder Dame Myra Hess by wyse van 'n beurs te studeer, en is sedertdien 'n Londense inwoner wat tans woonagtig is in Hampstead. In 1961 het hy 'n sensasionele Europese buiging by Wigmore Hall gehad, en Alban Berg se klaviersonata, drie van Bach se Preludes en Fugas en Beethoven se *Diabelli Variasies* gespeel. Hy het ook deur Brittanje getoer saam met Jacqueline du Pré.Hy was van 1961 tot 1967 getroud met die romansier en psigoterapeut Bernardine Bishop (née Wall), wat in 2013 gesterf het. Hulle het twee seuns gehad, naamlik Matt Bishop ('n direkteur van die McLaren Formule 1-span en Foff Bishop ('n Wes-Sussex brandbestryder).Kovasewitsj het in 1967 sy debuut in New York gemaak, en sedertdien het hy deur Europa, die Verenigde State, die Verre Ooste, Australië, Nieu-Seeland en Suid-Amerika getoer. As solis en dirigent het hy dikwels werke van onder andere, Mozart, Beethoven, Schubert, Brahms en Bartók gespeel en opgeneem. Sy kamermusiek-vennote het o.a. Jacqueline du Pré, Martha Argerich, Steven Isserlis, Nigel Kennedy, Lynn Harrell, Sarah Chang, Gautier Capuçon, Renaud Capuçon en Emmanuel Pahud ingesluit. Hy het ook vir baie jare meesterklasse en opvoerings gegee by die Dartington Internasionale Somerskool.

Persoonlike lewe
----------------

Hy was die derde eggenoot van Martha Argerich.
Die berg **Mont Royal** (Engels: **Mount Royal**, letterlik "Koninklike Berg") is die bekendste baken van Montreal met 'n hoogte van 233 meter en ook die stad se naamgewer. Dit is die hoogste punt in Montreal wat net noord van die middestad verrys en die stadshorison oorheers.

Mont Royal, soos gesien vanaf die wolkekrabber Place Ville-Marie se uitsigplatform
Mont Royal maak deel uit van 'n reeks van nege sogenaamde Montérégie-heuwels (Frans: *Collines montérégiennes*) wat in die suidooste van Quebec, tussen die Laurentynse Berge en die Appalagge-berge, geleë is en vanuit Montreal oor 'n afstand van sowat negentig kilometer tot in die geweste Montérégie en Estrie strek. Die heuwelreeks se naam is afgelei van die Latynse *Mons Regius*.

Mont Royal is die hoogste punt van Montreal-eiland (*Île de Montréal*) en behels altesaam drie pieke: Die Colline de la Croix (die eintlike Mont Royal, 233 meter), die Colline d'Outremont (of Mont Murray, 211 meter) en die Colline de Westmount (201 meter). Mont Royal is geen uitgedoofde vulkaan nie, maar is nogtans deur magma gevorm. Volgens 'n stedelike verordening uit die 1970's is die hoogte van nuwe geboue in Montreal tot maksimaal 233 meter beperk.